За месец март 2016 г. от експертите на 16-те регионални инспекции по околната среда и водите (РИОСВ) са извършени 2 024 бр. проверки на 1 822 бр. обекта. За отстраняване на констатирани нарушения са дадени 875 бр. предписания. Съставени са 114 бр. актове, от които 8 са за констатирано неизпълнение на дадени предписания. Издадени са 82 бр. наказателни постановления (НП) на обща стойност 287 500 лв. За констатирано увреждане или замърсяване на околната среда над допустимите норми и/или неспазване на емисионните норми и ограничения са наложени 15 бр. санкции по чл. 69 от ЗООС. Постъпилите суми по наложени санкции са 210 895,14 лв.

**І. Въздух**

За неизвършване на собствени периодични измервания (СПИ), от РИОСВ Бургас, са наложени имуществени санкции на стойност 200 лв. всяка на: „Балнеохотел Поморие“ АД, „Мелница Карнобат-2006“ АД, „Балкан Холидейз Сървисис“ ЕООД (2бр.), „Бургас пътстрой“ АД, „Успех - 2005“ ООД, „Империал 88“ ООД, „Фулда България Трейдинг“ ЕООД, ЕТ „Бай Д Бард – Любомир Николов“, „София Франс Ауто – Бургас“ ООД, „Стъклопласт – Димов Димова С-ИЕ“ СД, „Дюни“ АД, „Реблис“ ООД; За същото нарушение РИОСВ Русе е наложило глоба на физическо лице, в размер на 100 лв.

За експлоатация на Котел без функционираща апаратура за собствени непрекъснати измервания (СНИ), от РИОСВ Русе, е наложена имуществена санкция на „Топлофикация – Русе” ЕАД, гр. Русе, в размер на 300,00 лв.

От РИОСВ Бургас са наложени 2 бр. имуществени санкции на „Лукойл Нефтохим Бургас” АД, на стойност 1000 лв. всяка, за непредставен доклад за резултати от СПИ за нива на шум и измерване и изчисление на нивата на шум в място на въздействие.

От РИОСВ Перник е наложена имуществената санкция на ЕТ „Петър Митов-Универсал“ гр. Кюстендил, в размер на 1 000 лв., за неподдържане на досие на хладилната система.

**ІІ. Води**

За заустване отпадъчни води със съдържание, превищаващо индивидуалните емисионни ограничения (ИЕО) определени в разрешителното за заустване са наложени имуществени санкции, на стойност 1000 лв. всяка, на “Стови1“ ЕООД, с. Лесичово, Полиграфически комбинат (от РИОСВ Пазарджик); на „Марица Екофроуз“ ЕАД гр. Пазарджик, предприятие за консервиране и съхранение на плодове и зеленчуци (РИОСВ Пазарджик); на „Биовет“ АД, гр. Пещера, инсталация за производство на ветеринарно-медицински продукти и хранителни добавки (РИОСВ Пазарджик); на „Фермата” АД, гр. София (РИОСВ Пловдив); на ”Рубелла Бюти” АД, гр. Рудозем, обл. Смолян (РИОСВ Смолян).

За същото нарушение са наложени имуществени санкции, на стойност 2000 лв. всяка на „Булеко 2000“ ООД, гр. Ракитово, цех за студено смесване на перилни препарати (РИОСВ Пазарджик) и на Община Средец (РИОСВ Бургас), а на АЕЦ “Козлодуй” ЕАД, гр. Козлодуй (РИОСВ Враца) и на „ВКТВ“ ЕООД, гр. Велинград (РИОСВ Пазарджик) са наложени имуществена санкция в размер на 3000 лв. всяка.

От РИОСВ Пловдив е наложена имуществена санкция на „Куминяно фрут” ООД, с. Катуница, в размер на 10 000 лв., за това, че зауства отпадни води, чиито показатели превишават индивидуалните емисионни ограничения .

От РИОСВ Монтана е наложена текуща санкции на община Видин, за Регионално депо за неопасни отпадъци – Видин, в размер на 460,40 лв./месечно.; от РИОСВ Враца на „Затвор – Враца“, гр. Враца, в размер 757,17 лв. месечно; от РИОСВ Пловдив на ЕТ „Бонитрекс - Наско Бончев”, гр. Пловдив, в размер на 1455 лв./месечно; от РИОСВ Варна на Община Каварна, за ПСОВ “Каварна”, в размер на 1509 лв./месечно; от РИОСВ Смолян на ”Водоснабдяване и канализация“ ЕООД, гр. Смолян, за ПСОВ ”Пампорово”, в размер на 589 лв./месечно. Санкциите са за изпускане на отпадъчни води с регистрирани превишения над индивидуалните емисионни ограничения, определени в Разрешително за ползване на воден обект.

За заустване на отпадъчни води в повърхностен воден обект без издадено разрешително за ползване на воден обект за заустване на отпадъчни води са наложени имуществени санкции, на стойност 2000 лв. всяка, на ваканционно селище „Ива“, яз. Доспат ( от РИОСВ Пазарджик) и на ,,Папас-олио’’АД, гр. Ямбол (РИОСВ Стара Загора).

От РИОСВ Шумен, са наложени имуществени санкции на „Зора”, с. Лиляк, общ. Търговище, в размер на 2 000 лв. и на „Месни продукти” ЕООД, с. Здравец, общ. Търговище, размер на 4 000 лв., за това че, не са изпълнили в срок дадени предписания.

За неподдържане в техническа и експлоатационна изправност на ПСОВ в с. Ново Соколино, от РИОСВ Хасково, е наложена имуществена санкция на ,,В и К“ ООД гр. Кърджали, в размер на 500 лв.

**ІІІ. Отпадъци**

За извършване на дейности с излезли от употреба моторни превозни средства без да притежава съответното разрешително, от РИОСВ Пазарджик е наложена имуществена санкция на „Латоре Авто“ ЕООД, гр. Пазарджик, в размер на 7000 лв.

От РИОСВ Бургас е наложена имуществена санкция на „БУЛ ОН“ ЕООД, в размер на 7000 лв., за извършване на действия по третиране на отпадъци, без наличие на регистрация и издаден регистрационен документ.

От РИОСВ Шумен е наложена имуществена санкция на Община Венец, в размер на 7 000 лв., за това, че в периода от 14.07.2015 г. до 30.11.2015 г. е извършила транспортиране на смесени битови отпадъци (СБО) от населените места с организирано сметосъбиране в рамките на община Венец до Регионално депо за неопасни отпадъци за общините Шумен, Смядово, Велики Преслав, Хитрино, Каолиново, Каспичан, Венец и Нови пазар, без да притежава действащ регистрационен документ, издаден по реда на Закона за управление на отпадъците за дейност събиране и транспортиране на отпадъци.

За извършване на дейности с отпадъци без да притежава регистрационен документ по ЗУО, от РИОСВ Стара Загора е наложена глоба на физическо лице от гр. Стралджа, обл. Ямбол, в размер на 500 лв. и от РИОСВ Плевен, на физическо лице от гр. Пловдив, в размер на 300 лв.

От РИОСВ Перник е наложена имуществената санкция на „Роб Дис“ ООД, гр.Перник, в размер на 7 000 лв., за неизпълнение на условия, определени в разрешение по ЗУО.

За неводене на отчетност на отпадъците съгласно изискванията на ЗУО, от РИОСВ Плевен е наложена имуществена санкция на "Мизия-96" АД, гр.Плевен, в размер на 2000 лв. и от РИОСВ Смолян на „Финта“ АД, гр. София, на същата стойност.

От РИОСВ Шумен е наложена имуществена санкция на Община Омуртаг, в размер на 60 000 лв., за това, че в периода от 13.08.2015 г. до 01.12.2015 г., в качеството си на собственик на Регионално депо за неопасни отпадъци – гр. Омуртаг, не е направила месечни обезпечения и отчисления за месеците април, май, юни, юли, август, септември и октомври 2015-та година.

От РИОСВ Благоевград са наложени имуществени санкции на „АЛФА ДИНАМИК“ ЕООД, гр. София и на „ПИРИНПЛАСТ“ АД, гр. Гоце Делчев, в размер на 5 000 лв. всяка,

 за неизпълнение на дадено задължително предписание. За същото нарушение, от РИОСВ Шумен е наложена имуществена санкция на “Месни продукти” ЕООД с. Здравец, община Търговище (кланица и транжорна), в размер на 4000 лв.

От РИОСВ Пазарджик е наложена глоба на кмета на Община Белово, в размер на2000 лв., за неизпълнено предписание да почисти терени, замърсени с отпадъци и да организира трайното ликвидиране на нерегламентирано сметище в землището на с. Сестримо; на кмета на с. Бяга, община Брацигово, глоба в размер на 1400 лв., за това, че е допуснал образуването на нерегламентирано сметище в прилежащата територия на р. Стара река и не е предприел ефективни мерки да прекрати изхвърлянето на отпадъци на нерегламентирани за това терени; на кмета на Община Сърница, в размер на 2000 лв., за неизпълнено задължително предписание за почистване на терени замърсени с отпадъци, в землището на общината; накметовете на селата Побит камък и Медени поляни, в размер 1400 лв. всяка, за това, че не са допуснали нерегламентирани замърсявания с отпадъци на брега и коритото на р. Доспатска, покрай общински пътища и не са създали необходимата организация за предотвратяване образуването на незаконни сметища.А от РИОСВ Бургас

е наложена глоба на кмет на община Бяла, в размер на 3000 лв., за това, че не е предотвратил изхвърлянето на отпадъци на неразрешено за това място.

За нерегламентирано изхвърля на неопасни отпадъци, от РИОСВ Русе е наложена имуществена санкция на „Строител” ООД, гр. Русе, в размер на 1400 лв.

От РИОСВ Велико Търново е наложена глоба в размер на 300 лв., на физическо лице от гр. Велико Търново, за нерегламентирано изхвърляне на отпадъци образувани от производство на ракия, за обект „Казан за варене на ракия“, в село Момин сбор, община Велико Търново.

За нерегламентирано изгаряне на неопасни отпадъци, от РИОСВ Перник, е наложена имуществената санкция на „Дива Ауто“ ЕООД, гр. София, в размер на 2 500 лв.

**ІV. Защитени територии, лечебни растения и биологично разнообразие**

От РИОСВ София са наложени две имуществени санкции на „Витоша ски” АД, на обща стойност 5000 лв., за това, че две Инвестиционни предложение не са подложени на оценка за съвместимост.

От РИОСВ Пазарджик на управителя на „Табаков-74“ ЕООД, с. Нова Махала е наложена имуществена санкция на стойност 900 лв. за това, че в имот за ползване като пасище в Защитена зона, при почистването му е премахната неправомерно дървесна дъбова и храстова растителност.

От РИОСВ Русе е наложена глоба на физическо лице, от гр. Алфатар, в размер на 1000 лв., за това, че лицето не е спазило Заповед за налагане на ПАМ, на директора на РИОСВ Русе.

От РИОСВ Велико Търново е наложена имуществена санкция на ЕТ “Семко – Митко Дончев“, с. Първомайци, община Горна Оряховица, на стойност 300 лв., за това, че не е представил обобщена информация за изкупените, обработените и реализираните през предходната година билки и техния произход.

За улавяне и притежаване на защитени видове птици, от РИОСВ Пловдив, са наложени глоби в размер на 100 лв. и обезщетения в размер на 200 лв. на две физически лица от гр. Пловдив, а трето физическо лице е глобено с 100 лв., за това, че е намерило мъртъв екземпляр и не го е предало на съответните органи.

От РИОСВ София е наложена глоба на физическо лице, в размер на 100 лв., за улавяне на защитени животински видове.

**V. Комплексни разрешителни (КР)**

За неизпълнение на условие в Комплексно разрешително, от РИОСВ Бургас е наложена имуществена санкция на „Лукойл Нефтохим Бургас” АД, в размер на 10 000 лв.

От РИОСВ Стара Загора са наложени три имуществени санкции на „Брикел” ЕАД, гр. Гълъбово, на обща стойност 57000 лв., за неизпълнение на условия в Комплексно разрешително (55000 лв.) и за неизпълнение на предписание (2000 лв.).

За неизпълнение на условие в Комплексно разрешително, от РИОСВ Пловдив, е наложена имуществена санкция на „Монди Стамболийски” ЕАД, гр. Стамболийски, в размер на 20 000 лв.

От РИОСВ Хасково е наложена имуществена санкция на „Хармони” 2012 ЕООД, в размер на 2000 лв., за неизпълнение на условия в Комплексното разрешително изискващи провеждане на собствен мониторинг на заустваните води и на подземни води.

**VI. Закон за опазване на околната среда (ЗООС)**

От РИОСВ Велико Търново е наложена имуществена санкция на „Инкогнито“ ЕООД, гр. Севлиево, обл. Габрово, в размер на 2000 лв., за неизпълнение на дадени задължителни предписания.

От РИОСВ София са наложени две имуществени санкции на „Роксос” ООД, на обща стойност 5000 лв., за това, че дружеството не е изпълнило дадени задължителни предписания.

За същото нарушение, от РИОСВ Бургас е наложена имуществена санкция на „Шанс – Б“ ЕООД, в размер на 5000 лв.

От РИОСВ Русе е наложена имуществена санкция на „Монтюпе” ЕООД, гр. Русе в размер на 5000 лв., за това, че дружеството не е изпълнило задължително предписание: да се представи в РИОСВ техническа документация /проекти или технически спецификации/ за двата типа пречиствателни съоръжения – ръкавни филтри с вар и камери с активен въглен.

От РИОСВ Плевен е наложена имуществена санкция на "ОЛИВА" АД, гр.Кнежа, на стойност 5000 лв., за това, че за инвестиционно намерение за "Цех за дегаминг и производство на лецитин, реконструкция на съществуваща производствена сграда", дружеството не е уведомило на най-ранен етап РИОСВ Плевен.

За издаване на разрешение за строеж на обект „Ремонт на път Цар Шишман – Макреш – Толовица от км + 675 до км + 747“ в общ. Макреш, без издадено решение на директора на РИОСВ Монтана по реда на глава VI, раздел III от ЗООС, от РИОСВ Монтана е наложена глоба на главния архитект на община Макреш, обл. Видин, в размер на 500 лв.

За неизпълнение на условие от плана за изпълнение на мерките, съдържащи се в Решение по ОВОС в нарушение на Закона за опазване на околната среда, от РИОСВ Пловдив е наложена имуществена санкция на „Персенк Инвест“ ООД, в размер на 3000 лв.

**VII. Закон за защита от вредното въздействие на химичните вещества и смеси**

**VIII. Принудителни административни мерки (ПАМ)**